A magyar egészségügyi szakdolgozóknak adott ajándék és „hálapénz” a 2021. évi jogi fordulat után
Authors: Julesz Máté , Kereszty Éva Margit 
Published: November 2022

Összefoglaló.
Bevezetés: A magyar egészségügyi szakdolgozók hálapénzes
szokásairól 2020-ban végzett kutatást követően 2021-ben, a megváltozott
jogszabályi környezetben is végeztünk felmérést, hogy kimutassuk az egészségügyi
szakdolgozók jogkövető, etikus és empatikus hozzáállását.
Célitűzés: A 2021. május–júliusban végzett kérdőíves
felmérés alapján kimutatni az ajándékozás módjait, összegét és egyéb szokásait
az egészségügyi szakdolgozók körében, különös tekintettel arra, hogy ez a
juttatás és elfogadás korrupciós bűncselekménynek minősül.
Módszer: 2021. május–júliusban 246 egészségügyi szakdolgozó
kérdőíves felmérése történt meg a Szegedi Tudományegyetem Szent-Györgyi Albert
Klinikai Központjában a készpénzadás és ajándékozás formáinak és körülményeinek,
valamint összegének megismerése érdekében. Az eredményeket elsősorban leíró
statisztikai formában elemeztük, különös tekintettel a műtéti, a belgyógyászati
és a gyermekgyógyászati szakterületek között mutatkozó különbségekre. Mindezt
összevetettük a 2020-ban készült felmérésünk eredményeivel.
Eredmények: A műtéti területen a visszautasított
paraszolvencia átlagosan 13 250 Ft (cca. 38 euró) volt, amely magasabb összeg,
mint a 2020-ban mért, akkor még legálisan elfogadott hálapénz. Hasonlóképpen
jóval nagyobb összegeket utasítottak vissza a belgyógyászati és a
gyermekgyógyászati területen működő egészségügyi szakdolgozók 2021-ben, a
megváltozott jogi szabályozás mellett, mint amennyit 2020-ban még törvényesen
elfogadtak: belgyógyászati területen 13 467 Ft-ot (cca. 38 eurót), míg
gyermekgyógyászati területen 13 286 Ft-ot (cca. 38 eurót) utasítottak vissza. Az
ajándéktárgy átadása a kérdőívek adatai szerint 2021-re ritkábbá vált, mint a
korábbi jogszabályi környezetben mért adatok szerint volt.
Következtetés: Az egészségügyi szakdolgozók körében a
készpénz visszautasítása és jobbára a kisebb értékű ajándéktárgyaknak a kezelést
követő elfogadása jellemző a 2021-től megváltozott magyarországi jogszabályi
környezetben. Orv Hetil. 2022; 163(9): 362–372.

Summary.
Introduction: After our research in 2020 on informal payments
to nurses, we made a research in 2021, in a new legal environment, in order to
demonstrate nurses’ legal, ethical and empathetic behaviour.
Objective: We intended to highlight the manners, sums and
other circumstances of gift given to nurses, based on a survey conducted in
May–July 2021, with a special regard to the fact that informal payment now
constitutes a crime of corruption. Method: In May–July 2021, we
questioned 246 nurses in the Albert Szent-Györgyi Health Center of the
University of Szeged, Hungary, in order to highlight the forms, circumstances,
and sums of informal payments and gift giving. We analyzed the results by means
of descriptive statistical methods, with special regard to the differences among
surgical, internal medical and pediatric fields. We compared our results to
those found in 2020. Results: In surgical field, the average
refused informal payment amounted to 13 250 forints (cc. 38 euros), which is
higher than the sum measured in 2020. In internal medical care, 13 467 forints
(cc. 38 euros), while in pediatric field, 13 286 forints (cc. 38 euros) were
refused, which is also higher than in 2020. Gift giving in 2021 is rarer than
before 2021. Conclusion: In the new legal environment in effect
from 2021 in Hungary, the nurses tend to refuse informal payments and rather
accept small gifts after treatment. Orv Hetil. 2022; 163(9): 362–372.